Ігар Валер’евіч Даўгяла

Ігар Даўгяла (нар. ) — беларускі футбаліст, брамнік.

 Клубная кар’ера 
Гуляў за віцебскі «Лакаматыў», «Полацк» і «Смаргонь». Гуляючы за «Полацк», аднойчы выйшаў на поле ў якасці нападніка і забіў гол.

У сакавіку 2012 года падпісаў кантракт з наваполацкім «Нафтанам». У сярэдзіне 2012 года выцесніў Мікалая Раманюка і заняў месца асноўнага брамніка, якое захаваў і ў сезоне 2013. У сезоне 2014, пасля прыходу ў клуб Ягора Хаткевіча, застаўся асноўным брамнікам навапалачан. У чэрвені 2014 года атрымаў траўму, праз месяц вярнуўся на поле.

Сезон 2015 у якасці асноўнага брамніка «Нафтана» распачаў Хаткевіч. Неўзабаве Даўгяла вярнуўся на поле, але 23 мая ў матчы з мазырскай «Славіяй» (1:1) атрымаў траўму, з-за якой выбыў на доўгі час, аднавіўся толькі пад канец сезона. У сезоне 2016, пасля зыходу Хаткевіча з каманды, вярнуў месца асноўнага брамніка навапалачан.

У лютым 2017 года стала вядома, што Даўгяла пакідае «Нафтан», і неўзабаве Ігар папоўніў склад магілёўскага «Дняпра». У складзе магіляўчан стаў асноўным брамнікам. У студзені 2018 года падоўжыў пагадненне з магіляўчанамі.

У ліпені 2018 года, разарваўшы пагадненне з магілёўскім клубам, перайшоў у «Гарадзею», дзе таксама замацаваўся ў стартавым складзе. У лістападзе 2018 года падоўжыў кантракт з «Гарадзеяй» на сезон 2019. У 2019—2020 гадах заставаўся асноўным брамнікам каманды, толькі ў канцы 2020 года саступіў месца Сяргею Чэрніку.

У студзені 2021 года папоўніў склад наваполацкага «Нафтана». У 2021—2022 гадах быў асноўным брамнікам каманды, па выніках сезона 2022 дапамог ёй вярнуцца ў Вышэйшую лігу. У лютым 2023 года падпісаў новы кантракт з клубам, пры гэтым стаў гуляючым трэнерам. На працягу сезона не выхадзіў на поле, заставаўся на лаўцы запасных. 12 лістапада 2023 года згуляў свой развітальны матч, калі выйшаў у стартавым складзе ў сустрэчы з БАТЭ (0:7) і быў заменены на першай хвіліне.

 Дасягненні 
  Уладальнік Кубка Беларусі: 2012
  Пераможца Першай лігі чэмпіянату Беларусі: 2022

 Статыстыка выступленняў 
СезонДывізіёнКлубКраінаМатчыГалы 2004  дубль  Лакаматыў    28  −26 2005  Д2  Лакаматыў    3  −2 2006  дубль  Лакаматыў    11  −11 2007 (1)  Д2  Полацк    11  −15/1 2007 (2)  Д3  Мясакамбінат    13  −3 2008 (1)  Д3  Мясакамбінат    14  −9 2008 (2)  дубль  Смаргонь    14  −30 2009  Д1  Смаргонь    7  −11 2010  Д2  Полацк    17  −14 2011  Д2  Полацк    25  −29 2012  Д1  Нафтан    15  −15 2013  Д1  Нафтан    25  −30 2014  Д1  Нафтан    24  −32 2015  Д1  Нафтан    3  −4 2016  Д1  Нафтан    28  −39 2017  Д1  Дняпро    21  −35 2018 (1)  Д1  Дняпро    6  −10 2018 (2)  Д1  Гарадзея    12  −10 2019  Д1  Гарадзея    26  −24 2020  Д1  Гарадзея    23  −36 2021  Д2  Нафтан    32  −43 2022  Д2  Нафтан    22  −17 2023  Д1  Нафтан    1  −0

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Віцебск
Катэгорыя:Ігракі ФК Полацк
Катэгорыя:Ігракі ФК Мясакамбінат Віцебск
Катэгорыя:Ігракі ФК Смаргонь
Катэгорыя:Ігракі ФК Нафтан
Катэгорыя:Ігракі ФК Дняпро Магілёў
Катэгорыя:Ігракі ФК Гарадзея